ПРОТОКОЛ №  20
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  22 юни 2015 г.

Днес, 22 юни 2015 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

	         ПРЕДСЕДАТЕЛ:  НЕЗАБРАВКА СТОЕВА
	                  ЧЛЕНОВЕ:  ГАЛИНА КАРАГЬОЗОВА
                                             КАЛИН КАЛПАКЧИЕВ
                                                                        ВАСИЛ ПЕТРОВ
Отсъствали няма.

При обсъжданията в частта „Взаимодействие с Инспектората към ВСС” на заседанието присъстваха г-жа Теодора Точкова - Главен инспектор на ИВСС, г-жа Захаринка Тодорова, г-жа Янка Гочева и г-н Петър Раймундов - инспектори в Инспектората към ВСС.

По внесените допълнителни материали и на основание последвалите разисквания по дневния ред

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Включва в дневния ред следните допълнителни материали:

1. Становище, изготвено от Димана Йосифова – инспектор в ИВСС, по сигнал с вх. № Ж-02-7/09.02.2015 г.

2. Извлечение от решение на Висшия съдебен съвет по протокол № 34/17.06.2015г., д.т. 3, относно проект на Закон за изменение и допълнение на Конституцията на Република България, № 554-01-103, внесен от Ц. Цачева и група народни представители – за становище.

1. ОТНОСНО:  Среща с г-жа Теодора Точкова - Главен инспектор на Инспектората към Висшия съдебен съвет, поканена съгласно решение на КПУКИВИВСС по протокол № 19/15.06.2015 г., т. 1. във връзка с разглеждане на Отчет за дейността на Инспектората към Висшия съдебен съвет за 2014 г. 

В съвместното заседание в частта по т. 1 от дневния ред на КПУКИВИВСС беше разглеждан Отчета за дейността на Инспектората към Висшия съдебен съвет за 2014 г. 
Бяха обсъдени следните констатации: 
•	Липсата на проверка на Административен съд – Варна с оглед извършената планова проверка от ИВСС в Апелативен район – Варна през 2014 г.; 
•	Малкият брой тематични проверки от страна на ИВСС; 
•	Липсата на предложения от страна на ИВСС за тълкувателна дейност; 
•	Продължаващата противоречива съдебна практика в органите на съдебна власт и засилване активността на административните ръководители при изпълнение на правомощията им с оглед предприемане на своевременни мерки по преодоляването й; 
•	Наличието на значително по-голям брой актове, приложени към кадровите досиета на съдиите в сравнение с прокурорите.

Г-жа Незабравка Стоева - председател на КПУКИВИВСС и г-жа Теодора Точкова - Главен инспектор на ИВСС изразиха своите становища за предприемане на мерки и съвместни инициативи по повод на поставените проблеми, с оглед подобряване на взаимодействието между Инспектората към ВСС и Комисията по предотвратяване и установяване на конфликт на интереси и взаимодействие с Инспектората към Висшия съдебен съвет. 
Становища изразиха инспекторите от ИВСС - г-жа Захаринка Тодорова, г-жа Янка Гочева и г-н Петър Раймундов. 
По поставените въпроси изразиха становища г-н Васил Петров, г-жа Галина Карагьозова и г-н Калин Калпакчиев.
 
След проведените обсъждания 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Отчета за дейността на Инспектората към Висшия съдебен съвет за 2014 г. 

2. ОТНОСНО:  Проект на отчет за дейността на КПУКИВИВСС за 2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема Отчет на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет (януари 2014 г. - декември 2014 г.).
2.2. ИЗПРАЩА Отчет на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет (януари 2014 г. - декември 2014 г.) на Комисия по правни въпроси на ВСС.
2.3. Да се публикува Отчета на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет (януари 2014 г. - декември 2014 г.) на интернет сайта на ВСС, раздел „Постоянни комисии”, подраздел „КПУКИВИВСС” - Отчети.
2.4. ИЗПРАЩА решението по т. 2 на дирекция „Информационни системи и съдебна статистика”.

3. ОТНОСНО: Становище, изготвено от Димана Йосифова – инспектор в ИВСС, по сигнал с вх. № Ж-02-7/09.02.2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ОТЛАГА разглеждането на т. 3 от настоящия дневен ред за следващото заседание на Комисията.

4. ОТНОСНО: Извлечение от решение на Висшия съдебен съвет по протокол № 34/17.06.2015г., д.т. 3, относно проект на Закон за изменение и допълнение на Конституцията на Република България, № 554-01-103, внесен от Ц. Цачева и група народни представители – за становище.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение решението на Висшия съдебен съвет по протокол № 34/17.06.2015г., д.т. 3, относно проект на Закон за изменение и допълнение на Конституцията на Република България, № 554-01-103, внесен от Ц. Цачева и група народни представители.

4.2. ПРЕДОСТАВЯ възможност на членовете на Комисията по предотвратяване и установяване на конфликт на интереси и взаимодействие с Инспектората към Висшия съдебен съвет да направят лично своите предложения във връзка с проект на Закон за изменение и допълнение на Конституцията на Република България пред Комисия по правни въпроси или при обсъждането му в заседание на Висшия съдебен съвет.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 	/п/			
НЕЗАБРАВКА СТОЕВА